ИИН 720427401809

АЛТЫНБЕКОВА Зауре Аманқызы,

№66 " Мырзашөл" жалпы білім беретін мектебінің бастауыш сынып мұғалімі.

Түркістан облысы, Жетсай ауданы

**САРАЛАП ОҚЫТУ ТЕХНОЛОГИЯСЫМЕН ЖҰМЫС ЖҮРГІЗУ**

 Бүгінгі таңда еліміздің білім беру жүйесінің ең басты міңдеті-білім берудің ұлттық модуліне өту арқылы жас ұрпақтың білім деңгейін халықаралық дәрежеге жетелеу. Оқыту процесінің бірінші қызметі оқушыларға білім беру , екінші қызметі тәрбие беру, үшінші қызметі дамыту. Ал оқыту технологияларының бірі - деңгейлеп саралап оқыту технологиясы. Деңгейлеп оқыту әр оқушыға өз мүмкіндіктерін барынша пайдалана отырып, білім алуына жағдай жасап, мүмкіндік береді. Деңгейлеп оқыту әр-түрлі кабілетті балаларға бірдей зейін аударып, олармен саралап жұмыс істеуге мүмкіндік береді. Деңгейлеп-саралап оқыту технологиясында білім игерудің негізгі үш деңгейі қарастырылған: ең төмеңгі деңгей( базалық минималды), бағдарламалық, күрделенген деңгей . Соның ішіндегі базалық деңгей – мемлекеттік стандарт бойынша анықталған ең төмеңгі шек. Сондықтан оны әрбір оқушы меңгеруі тиіс. Бұл деңгей оқушыға өзінің қызығушылығы мен қабілетін ескере отырып, уақытымен күшін дұрыс пайдалуына мүмкіндік береді. Деңгейлеп саралап оқыту технологиясы 1998 оқу жылынан бастап мектептің барлық сатысына, барлық пәндерге еніп, оқу үрдісін жандандыруға үлкен үлес қосып келеді. Профессор Ж. Қараевтың деңгейлеп - саралап оқыту технологиясы жаңаша өзгерген мақсатпен оқушылардың өздігінен танып, іздену іс - әрекеттерін меңгертуді талап етеді. Бұл технологияда бірінші орында оқушы тұрады және өз бетімен білім алудағы белсенділігіне аса назар аударылады. Саралап оқыту әрекеті - білім алуға бағытталған әрекет. Ол өз бетінше, әр мұғалімнің жетекшілігімен жүзеге асады. Бастауыш мектеп кезеңіндегі оқу әрекеті В. Давыдов, Л. Занков, Ш. Амонашвили, т.б. зерттеулерінде карастырылады.
**Деңгейлеп оқыту технологиясының мақсаты:** әрбір оқушы өзінің даму деңгейінде оқу материалын меңгергенін қамтамасыз етеді.

1) Деңгейлеп оқыту әр оқушыға өз мүмкіндіктерін пайдалана отырып, білім алуына жағдай жасауға мүмкіндік береді;

2) Деңгейлеп оқыту әр түрлі категориядағы балаларға, олармен саралай жұмыс істеуге мүмкіндік береді.

 **Міндеттері:**

 Ақпараттық және деңгейлеп оқыту технологиясының тиімді әдістерін пайдалану арқылы білімге деген қызығушылығын арттырып, танымдық қабілеттерін дамытуға жағдай жасау. Деңгейлеп оқыту технологиясын қолдану нәтижесінде дарынды оқушыларды анықтау және олармен жұмыс істеу.

Педагогика ғылымдарының докторы, профессор Ж.А. Қараевтың деңгейлеп оқыту педагогикалық технологиясының мақсаты – жан-жақты дамыған тұлғаны қалыптастыру.
 Саралап оқыту технологиясы, оқыту процесінің белгілі бөлігін қамтып, ұйымдастырудың шешімдері, оны оқыту құралдарының жиынтығы түрінде көрінеді. Сыныпты, топтарды оқытуға әртүрлі қолайлы жағдай туғызуды қажет етеді; әдістемелік педагогикалық-психологиялық және ұйымдастыру-басқару шаралары біріктіріледі.
Ж.Қараевтің деңгейлеп саралап оқыту технологиясында төмендегідей 4 деңгей көрсетілген:
**Бірінші деңгей-«үйренушілік». ( Репродуктивтік )** Оқушылардың жаңа тақырыптан алған білімдерін бекіту үшін, еске түсіріп, қайталау үшін және алған білімдерін практикада қолдана білуге жаттықтырады. Берілген есептер мен тапсырмалар өмірмен, қоршаған ортамен байланыстырылған болуы керек. Мұнда оқушының қызығушылығына, таным бірлігіне назар аударылады.
Бірінші деңгейдегі тапсырмаларға:

1.Жаттап алуға лайықты болуы керек.

2.Алдыңғы сабақта жаңадан меңгерілген білімнің өзін өзгертпей қайталап, пысықтауына мүмкіндік беруі тиіс.

3.Тапсырмалар жаңа тақырып үшін типті және өмірмен байланысты болуы керек.
**Екінші деңгей-«алгоритмдік».**  Мұнда кері байланысқан функцияларды орындау үшін тексеру тапсырмалары, іріленген  материалдарды жүйеге келтіруге, реттеуге арналған, мазмұны өзгертілген жағдайға тапсырмалар беріледі. Сонымен қатар ұлттық негізде құрылған, көбінесе танымдық және үйренушілік мәні бар тапсырмалар, мысалы, сөзтізбектер, ребустар, ойлауға арналған тапсырмалар беріледі.

**Үшінші деңгей - «эвристикалық».**  Бұл  деңгейде оқушылар тақырып бойынша меңгерген білімдерін жетілдіріп, тереңдетумен қатар, ой қорытуға арналған, дағды қалыптастыратын, әртүрлі әдіс-тәсілдермен орындалатын тапсырмалар орындайды. Оқушы өзі ізденіп, материалды саналы түрде меңгеруі керек.
1) Танымдық іздену (эвристикалық) түрдегі тапсырмаларды орындау барысында оқушылар жаңа тақырып бойынша меңгерген алғашқы қарапайым білімдерін жетілдіріп, тереңдетумен қатар, ол тағыда жаңа білімді меңгеріп,өзі үшін жаңалық ашуы тиіс.

2) Әртүрлі әдіс-тәсілдермен шешілетін тапсырмалар.

3) Өздігімен мысалдар, тапсырмалар құрастыру және оны өздігінен шешімін табу. Диаграмма, сызбалар салу, жергілікті жағдайда өлшеу жұмыстарын жүргізу, көрнекті құралдар дайындауға берілетін тапсырмалар.
**Төртінші деңгей-«шығармашылық».**  Оқушы өзіндік шығармашылық деңгейін көрсетеді.  Шығармашылық тапсырмалар – оқушылардың білімділігі мен дағдысын қалыптастыру және оны бағалау деңгейі болады. Өз бетімен талдау жасау арқылы шығармашылық тұрғыдан зерттеу жұмысын жүргізуге баулу.
1) Оқушыларың жинаған өмірлік тәжірибесі мен белсенді ой еңбегінің нәтижесінде жаңаша, бұған дейін болмаған, белгілі бір дәрежеде олардың жеке басының икемділігін байқататын дүние жасап шығуына негізделген.
2) Олимпиадалық тапсырмалар.

3) Берілген тақырыптарға өз бетінше реферат, баяндамалар, ғылыми жобалар дайындау.

Осылай бір деңгейден келесі деңгейге өту үшін өз білімін, білік пен дағдысын толықтырып отырады. Нәтижесінде жоғары деңгейлік тапсырмаларды орындау әр оқушының мақсатына айналады. Сабақ барысында барлық  оқушылардың   білім деңгейі анықталады. Бұл әдістің тағы бір тиімді жағы–оқушы өзінің білім деңгейін, нені оқу керектігін анықтап, өзінің ізденуіне болады. Өйткені ол білім сапасының дамуын қамтамасыз етеді. Білім сапасы білім, біліктілік, дағды және тұлғаның қасиеттері мен қабілеттерімен бағаланады.

Сабақта  оқушыларға  өз ойларын талдауға, айтуға, қорытындылауға көп көңіл бөлу қажет.
**Деңгейлеп-саралап оқыту технологиясының оқушыларға  тиімділігі:**

* Сынып оқушыларының барлығы деңгейлік тапсырма орындауы.
* Білім көрсеткішінің нақты және сапалы болуы.
* Оқушының өз білімін өзі бағалап, білім деңгейін дамыта алуы.
* Оқушылардың оқуға ынтасы мен мамандығына деген  қызығушылығының артуы.
* Оқушының іздену дағдысының, ұстамдылығының қалыптасуы.
* Оқушы белсенділігінің оянуы.
* Алға қойған мақсатына жетуге дағдылануы, қиындықтарды жеңуге ұмтылуы.
* Оқушының өздігінен жұмыс істеуі мен жауапкершілігінің артуы.

**Деңгейлеп-саралап оқыту технологиясының  оқытушыларға тиімділігі:**

* Деңгейлеп-саралап оқытуда білім игерудің үш деңгейінің қарастырылуы.
* Оқушылардың сабақ үстінде бірнеше деңгейде жұмыс жүргізуі.
* Білім дәрежесі бірдей топтарды тексеру ісінің жеңілдеуі.
* Оқушылардың жұмыстары әділ бағалануы.
* Оқушы мен  оқытушының  шығармашылық қызметін белсенді түрде дамытуы.
* Дарынды оқушыларды анықтап, олармен тұрақты және жүйелі жұмыс істеу мүмкіндігінің орнауы.

Деңгейлеп-саралап оқыту технологиясын жүргізу үшін оқулықтағы өтілген тақырыптарды қайталап, талдап, пысықтау жұмыстарын жүргізу керек. Оқулықтағы тапсырмаларға қосымша ретінде сөзжұмбақтар, ребустар, мәтін бойынша талдау жұмыстарын жұптық және топтық жұмыстарды ұйымдастыру керек. Саралап оқыту технологиясының екінші жағы оқушылардың жұмыстарын баллдық жүйемен өлшеу. Әр тапсырманы талдап, белгілі критерии бойынша балл берілу керек. Сол кезде оқушы өзінің білім деңгейін біле тұра, алға қарай ұмтылып, жаңа білімдерді игергісі келеді.